Predkladacia   správa

     Prezident Slovenskej republiky dňa 15. 10. 2002 vymenoval Ivana Mikloša do funkcie podpredsedu vlády a  ministra financií Slovenskej republiky.

    Zároveň bol vyhlásený nový vládny kabinet a  Ministerstvo financií SR v zmysle uznesenia vlády SR č. 131/1999 a štatútu Úverového a záručného výboru vlády SR navrhuje vymenovať do funkcie predsedu Úverového a záručného výboru vlády SR Ivana Mikloša podpredsedu vlády a ministra financií SR  a do funkcie člena Úverového a záručného výboru SR pani Evu Šimkovú štátnu tajomníčku Ministerstva hospodárstva SR, pána Zsolta Lukáča štátneho tajomníka Ministerstva výstavby a regionálneho rozvoja SR, pána Branislava Opaterného štátneho tajomníka Ministerstva dopravy, pôšt a telekomunikácií SR a pána Jána Goliana štátneho tajomníka Ministerstva pôdohospodárstva SR, ktorí boli vymenovaní do funkcie dňa 23.októbra 2002 a odvolať Františka Hajnoviča z funkcie predsedu  Úverového a záručného výboru  vlády SR a  členov  ÚZVV SR  - Jána Sabola bývalého štátneho tajomníka Ministerstva hospodárstva SR, Arpáda Hideghétyho vedúceho služobného úradu Ministerstva výstavby a regionálneho rozvoja SR,  Dušana Faktora bývalého štátneho tajomníka Ministerstva dopravy, pôšt a telekomunikácií SR a Ivana Rosivala bývalého štátneho tajomníka Ministerstva pôdohospodárstva SR.